text: Grænsekontrol kan sætte prop i vinterferie-trafikken
  10 februar 2016 kl. 12.14
  Vinterferien begynder fredag og mange skal på ferie i udlandet. Og den midlertidige kontrol ved grænserne kan skabe kø.
  
  Den øgede grænsekontrol mod Sverige og ved den tyske grænse har ind til videre ikke haft bemærkelsesværdige konsekvenser for trafikken, men det vil kunne give nogle kødannelser på de større rejsedage i vinterferie. Det advarer Vejdirektoratet om.
  Ved den tyske grænse i Sønderjylland vil det være hjemrejsetrafikken der påvirkes af grænsekontrollen.
  Vejdirektoratet opfordrer derfor til, at de rejsende holder sig opdateret  om situationen ved grænserne og påregner lidt ekstra rejsetid.
  #Vinterferien er lige om hjørnet, hvilket betyder dage med tæt trafik. Læs mere om vores forventninger. #trafik https://t.co/D5BAwRZc2v
  
  